(Návrh)

VYHLÁŠKA

Ministerstva zdravotníctva Slovenskej republiky

z ………….. 2026

[bookmark: _Hlk181016053][bookmark: _Hlk237446466][bookmark: _Hlk238566393]o požiadavkách na potraviny a potravinové prísady ošetrené ionizujúcim žiarením

Ministerstvo zdravotníctva Slovenskej republiky podľa § 3 ods. 2 písm. d) zákona Národnej rady Slovenskej republiky č. 152/1995 Z. z. o potravinách v  znení neskorších predpisov ustanovuje:

§ 1

(1) Táto vyhláška upravuje požiadavky na výrobu a dovoz potravín a potravinových prísad (ďalej len „zložiek“) [footnoteRef:1]) ošetrených ionizujúcim žiarením[footnoteRef:2]), požiadavky na manipuláciu s nimi a požiadavky na ich umiestnenie na trh. [1: ) čl. 2 ods. 2 písm. f) nariadenia Európskeho parlamentu a Rady (EÚ) č. 1169/2011 z 25. októbra 2011 o poskytovaní informácií o potravinách spotrebiteľom, ktorým sa menia a dopĺňajú nariadenia Európskeho parlamentu a Rady (ES) č. 1924/2006 a (ES) č. 1925/2006 a ktorým sa zrušuje smernica Komisie 87/250/EHS, smernica Rady 90/496/EHS, smernica Komisie 1999/10/ES, smernica Európskeho parlamentu a Rady 2000/13/ES, smernice Komisie 2002/67/ES a 2008/5/ES a nariadenie Komisie (ES) č. 608/2004 (Ú. v. EÚ L 304, 22.11.2011) v platnom znení]  [2: )  § 2 ods.1 písm. n) zákona Národnej rady Slovenskej republiky č. 87/2018 Z. z. o radiačnej ochrane a o zmene a doplnení niektorých zákonov] 


(2) Potraviny a zložky (ďalej len „potraviny“) ošetrené ionizujúcim žiarením je možné umiestniť na trh, ak spĺňajú požiadavky podľa tejto vyhlášky.

[bookmark: _Hlk195691806](3) Vyhláška sa nevzťahuje na:
a) potraviny vystavené ionizujúcemu žiareniu, ktoré je generované meracími alebo kontrolnými zariadeniami, ak absorbovaná dávka nie je väčšia ako
1. 0,01 Gray (ďalej len „Gy“), ak ide o kontrolné zariadenia, ktoré využívajú neutróny
2. 0,5 Gy, ak ide o kontrolné zariadenia alebo meracie zariadenia, ktoré využívajú röntgenové žiarenie o maximálnej energii do 10 MeV,
3. 0,5 Gy, ak ide o kontrolné zariadenia alebo meracie zariadenia, ktoré využívajú neutróny o maximálnej energii 14 MeV,
4. 0,5 Gy, ak ide o kontrolné zariadenia alebo meracie zariadenia, ktoré využívajú iné druhy ionizujúceho žiarenia o maximálnej energii 5 MeV.
b) ošetrenie potravín ionizujúcim žiarením určených pre pacientov, ktorí potrebujú sterilné potraviny podávané pod lekárskym dohľadom.

§ 2

(1) Na ošetrenie potravín ionizujúcim žiarením je možné použiť len tieto zdroje ionizujúceho žiarenia:
a) lúče gama z rádionuklidov 60Co alebo 137Cs,
b) röntgenové lúče zo strojových zdrojov prevádzkované pri nominálnej energetickej hladine (maximálna energia kvanta) 5 MeV, alebo pod touto hladinou,
c) elektróny zo strojových zdrojov, prevádzkované pri nominálnej energetickej hladine (maximálna energia kvanta) 10 MeV, alebo pod touto hladinou.

	(2) Ošetrenie potravín ionizujúcim žiarením podľa odseku 1 je možné vykonávať len, ak je v súlade s požiadavkami Spoločného potravinového kódexu vytvoreného Organizáciou OSN pre výživu a poľnohospodárstvo a Svetovou zdravotníckou organizáciou– Medzinárodného kódexu pre prevádzku zariadení na ožarovanie používaných na ošetrenie potravín.

	(3) Maximálnu absorbovanú dávku v potravinách a zložkách ošetrených ionizujúcim žiarením možno aplikovať po častiach, maximálna absorbovaná dávka však nesmie presiahnuť ustanovený limit. Ošetrenie potravín ionizujúcim žiarením sa nesmie použiť v kombinácii so žiadnou chemickou úpravou, ktorá má rovnaký účel ako táto úprava.

(4) Potraviny, ktoré je možné ošetriť ionizujúcim žiarením a maximálna celková priemerná dávka, ktorá môže byť použitá na ošetrenie ionizujúcim žiarením sú uvedené v prílohe č. 1; celková priemerná absorbovaná dávka sa vypočíta podľa prílohy č. 2.

§ 3

(1) Potravinu je možné ošetriť ionizujúcim žiarením, len ak
a) existuje odôvodnená technologická potreba,
b) nepredstavuje riziko ohrozujúce zdravie ľudí a vykonáva sa za určených podmienok,
c) je v prospech spotrebiteľa,
d) sa nepoužíva ako náhrada za hygienické alebo zdravotné opatrenia alebo správnu výrobnú prax alebo správnu poľnohospodársku prax a
e) je potravina v čase ošetrenia v primeranom a zdraviu prospešnom stave.

(2) Potraviny je možné ošetriť ionizujúcim žiarením len na tieto účely:
a) znížiť výskyt chorôb prenášaných potravinami zničením patogénnych organizmov,
b) znížiť kazenie potravín spomalením alebo zastavením procesu rozkladu a zničením organizmov spôsobujúcich kazenie potravín,
c) znížiť straty potravín spôsobených predčasným zrením, klíčením alebo pučaním,
d) zbaviť potraviny škodcov rastlín alebo rastlinných produktov.

§ 4

[bookmark: _Hlk207894691](1) Zariadenie na ožarovanie potravín vedie pre každý použitý zdroj ionizujúceho žiarenia záznamy, ktoré pre každú šaržu ošetrených potravín uvádzajú:
a) druh a množstvo potravín ošetrených ionizujúcim žiarením,
b) číslo šarže, 
c) osobu, ktorá nariadila ošetrenie ionizujúcim žiarením,
d) príjemcu potravín ošetrených ionizujúcim žiarením,
e) dátum ošetrenia potraviny ionizujúcim žiarením,
f) materiály a predmety určené na styk s potravinami[footnoteRef:3]) použité počas ošetrenia potraviny ionizujúcim žiarením, [3: ) Nariadenie Európskeho parlamentu a Rady (ES) č. 1935/2004 z 27. októbra 2004 o materiáloch a predmetoch určených na styk s potravinami a o zrušení smerníc 80/590/EHS a 89/109/EHS (Ú. v. EÚ L 338, 13.11.2004, s. 4–17) v platnom znení
] 

g) podrobné údaje o kontrole procesu ožarovania podľa prílohy č. 2, o vykonaných dozimetrických kontrolách a získaných výsledkoch s podrobnými údajmi predovšetkým o minimálnych a maximálnych limitoch absorbovanej dávky a druhu ionizujúceho žiarenia,
[bookmark: _Hlk207717563]h) odkaz na potvrdzujúce merania počiatočnej dávky.

(2) Záznamy uvedené v odseku 1 sa uchovávajú po dobu piatich rokov od dátumu ošetrenia potraviny ionizujúcim žiarením.

§ 5

(1) Materiály a predmety určené na styk s potravinami[footnoteRef:4]) použité na balenie potravín, ktoré majú byť ošetrené ionizujúcim žiarením, musia byť vhodné na tento účel. [4: 3) §7 zákona č. .../2026 Z. z., ktorým sa mení a dopĺňa zákon č. 87/2018 Z. z. o radiačnej ochrane a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony] 


§ 6

(1) Potraviny ošetrené ionizujúcim žiarením musia byť označené slovom „ožiarené“ alebo slovami „ošetrené ionizujúcim žiarením“.

(2) Ak je potravina podľa odseku 1 určená pre konečného spotrebiteľa alebo zariadenie spoločného stravovania pri
a) balenej potravine sa označenie podľa odseku 1 uvedie na etikete,
b) nebalenej potravine alebo potravine ponúkanej na predaj podľa hmotnosti sa označenie podľa odseku 1 uvedie spolu s názvom potraviny na výveske alebo oznámení umiestnenom nad nádobou, v ktorej je potravina umiestnená, alebo vedľa nej.

(3) Ak bola na výrobu potraviny použitá zložka ošetrená ionizujúcim žiarením, označenie podľa odseku 1 sa uvedie pri tejto zložke v zozname zložiek. To sa vzťahuje aj na zložku použitú v zloženej zložke, a to aj vtedy, ak zložená zložka tvorí menej ako 25 % hotového výrobku.  Ak ide o potravinu ponúkanú na predaj podľa hmotnosti, na výrobu ktorej bola použitá zložka ošetrená ionizujúcim žiarením, sa označenie podľa odseku 1 uvedie spolu s názvom potraviny na výveske alebo oznámení umiestnenom nad nádobou, v ktorej je takáto potravina umiestnená, alebo vedľa nej.

(4) Ak potravina ošetrená ionizujúcim žiarením alebo potravina obsahujúca zložku ošetrenú ionizujúcim žiarením nie je určená pre konečného spotrebiteľa ani pre zariadenie spoločného stravovania,
a) označenie podľa odseku 1 sa uvedie na jej označení,
b) na označení sa uvedie aj názov a adresa zariadenia, v ktorom bolo vykonané ošetrenie potraviny ionizujúcim žiarením, alebo jeho referenčné číslo podľa osobitného predpisu.3)

	(5) Údaj o ošetrení potraviny ionizujúcim žiarením sa uvedie aj v  obchodných dokladoch vzťahujúcich sa na takúto potravinu.

§ 7

Potravina ošetrená ionizujúcim žiarením nesmie byť dovezená z tretej krajiny, ak
a) nespĺňa požiadavky ustanovené touto vyhláškou,
b) nie sú k nej priložené dokumenty, obsahujúce názov a adresu zariadenia, v ktorom bolo vykonané ošetrenie potraviny ionizujúcim žiarením a informácie podľa § 4,
c) nebola ošetrená v zariadení na ošetrenie potraviny ionizujúcim žiarením, ktoré je uvedené v zozname týchto zariadení uverejneného v Úradnom vestníku Európskej únie.

§ 8

Ak potraviny ošetrené ionizujúcim žiarením spĺňajú požiadavky tejto vyhlášky, ich umiestnenie na trh nemožno obmedziť ani mu brániť z dôvodu, že boli ošetrené ionizujúcim žiarením.

§ 9

[bookmark: _Hlk201663189]Úrad akúkoľvek záležitosť patriacu do rozsahu pôsobnosti tejto vyhlášky, ktorá by mohla mať vplyv na verejné zdravie, konzultuje s Európskym úradom pre bezpečnosť potravín.

§ 10

Ak má úrad na základe nových informácií alebo prehodnotenia existujúcich informácií po prijatí tejto vyhlášky jasný dôkaz o tom, že ošetrenie určitých potravín ionizujúcim žiarením ohrozuje zdravie ľudí, aj keď je v súlade s ustanoveniami tejto vyhlášky, informuje o tom ministerstvo zdravotníctva Slovenskej republiky. Ministerstvo zdravotníctva Slovenskej republiky môže na základe informácií podľa prvej vety dočasne pozastaviť alebo obmedziť uplatňovanie príslušných ustanovení tejto vyhlášky v Slovenskej republike. Úrad o prijatom opatrení informuje ostatné členské štáty a Komisiu, pričom uvedie dôvody jeho prijatia. 

[bookmark: _Hlk240300926][bookmark: _Hlk240300942]§ 11

	Touto vyhláškou sa preberajú právne záväzné akty Európskej únie uvedené v prílohe č. 3.

§ 12

[bookmark: _Hlk181015420][bookmark: _Hlk181014927]	Zrušuje sa Výnos Ministerstva pôdohospodárstva Slovenskej republiky a Ministerstva zdravotníctva Slovenskej republiky zo 17. decembra 2003 č. 3757/2003-100, ktorým sa vydáva hlava Potravinového kódexu Slovenskej republiky upravujúca potraviny a potravinové prísady ošetrené ionizujúcim žiarením.

§ 13

	Táto vyhláška nadobúda účinnosť 1. januára 2027





Príloha č. 1
k vyhláške č. .../2026 Z. z.

Potraviny, ktoré môžu byť ošetrené ionizujúcim žiarením a maximálna celková priemerná absorbovaná dávka žiarenia


	
Potravina

	Maximálna celková priemerná absorbovaná dávka žiarenia v kGy

	
Sušené aromatické bylinky, koreniny a zeleninové koreniny 

	
10, 0






Príloha č. 2
k vyhláške č. .../2026 Z. z.

1. DOZIMETRIA

Celková priemerná absorbovaná dávka

Na účely určenia prospešnosti pre zdravie ľudí, ak ide o potraviny ošetrené s celkovou dávkou ionizujúceho žiarenia najviac 10 kGy, možno predpokladať, že všetky chemické účinky ionizujúceho žiarenia v rozpätí tejto konkrétnej dávky žiarenia sú proporcionálne k tejto dávke.

Celková priemerná absorbovaná dávka  je definovaná týmto integrálom z celého objemu potraviny:
 


kde	M je celková hmotnosť ošetrenej vzorky,
P je lokálna hustota v bode (x, y, z),
d je lokálna absorbovaná dávka v bode (x, y, z).

Celkovú priemernú absorbovanú dávku možno určiť priamo pre homogénne potraviny alebo pre potraviny umiestnené na trh podľa hmotnosti, ktoré majú zjavnú homogénnu hustotu, a to vhodným rozmiestnením primeraného počtu dozimetrov a náhodnou kontrolou v ich celom objeme. Z rozloženia absorbovanej dávky určenej týmto spôsobom možno vypočítať priemer, ktorý predstavuje celkovú priemernú absorbovanú dávku. Ak je dobre určený tvar krivky rozloženia absorbovanej dávky v potravine, sú známe polohy minimálnej a maximálnej dávky žiarenia.

Merania rozloženia absorbovanej dávky v sérii vzoriek potravín možno používať na stanovenie odhadu priemernej absorbovanej dávky.

V niektorých prípadoch stredná hodnota priemerných hodnôt minimálnej absorbovanej dávky (min) a maximálnej absorbovanej dávky (max) predstavuje dobrý odhad celkovej absorbovanej dávky, t. j.

celková priemerná absorbovaná dávka  


Pomer  nesmie presiahnuť hodnotu 3.

2. POSTUPY

2.1. Pred začatím bežného ožarovania určitej kategórie potravín v ožarovacom zariadení sa určia polohy minimálnych a maximálnych absorbovaných dávok žiarenia meraním týchto dávok v celom objeme potraviny. Tieto validačné merania sa musia vykonať v primeranom počte (napr. 3 – 5), aby sa zohľadnili zmeny v hustote alebo geometrii potraviny.

2.2. Merania sa musia opakovať pri každej zmene potraviny, jej geometrie alebo podmienok ošetrenia ionizujúcim žiarením.

2.3. Počas tohto procesu sa vykonávajú bežné merania absorbovaných dávok s cieľom zabezpečiť, aby neboli presiahnuté limity týchto dávok. Merania sa musia vykonávať umiestnením dozimetrov v polohách maximálnej absorbovanej dávky alebo minimálnej absorbovanej dávky alebo v referenčnej polohe. Absorbovaná dávka v referenčnej polohe musí kvantitatívne nadväzovať na maximálnu a minimálnu absorbovanú dávku. Referenčná poloha musí byť umiestnená vo vhodnom bode v potravine, a to tam, kde sú odchýlky malé.

2.4. Bežné merania dávok sa musia vykonávať pre každú šaržu a v pravidelných intervaloch počas výroby.

2.5. Ak sú ožarované tekuté nebalené potraviny, nemožno určiť polohy minimálnych absorbovaných dávok a maximálnych absorbovaných dávok. V takomto prípade sa uprednostňuje použitie náhodného merania dozimetrom na zistenie týchto extrémnych absorbovaných dávok.

2.6. Merania absorbovaných dávok sa musia vykonávať pomocou určených dozimetrických meradiel tak, aby bolo možné sledovať merania až po primárne normy.

2.7. Počas ošetrenia potravín ionizujúcim žiarením sa musia kontrolovať a priebežne evidovať vybrané parametre ožarovacích zariadení. Ak ide o rádionuklidové zariadenia, tieto parametre zahŕňajú rýchlosť prepravy potraviny alebo čas, keď sa táto nachádza v zóne ožarovania a v nastavenej správnej polohe zdroja. Ak ide o urýchľovače, tieto parametre zahŕňajú rýchlosť prepravy potraviny, energiu zdroja, tok elektrónov a šírku snímania ožarovaného poľa zariadenia.



Príloha č. 3
k vyhláške č. .../2026 Z. z.


Zoznam preberaných právne záväzných aktov Európskej únie


1. Smernica Európskeho parlamentu a Rady 1999/2/ES z 22. februára 1999 o aproximácii právnych predpisov členských štátov týkajúcich sa potravín a prídavných látok do potravín upravovaných ionizujúcim žiarením (Ú. v. EÚ L 66, 13.3.1999, s. 16) v platnom znení

2. Smernica Európskeho parlamentu a Rady 1999/3/ES z 22. februára 1999 o zostavení zoznamu potravín a prídavných látok do potravín ošetrených ionizujúcim žiarením v spoločenstve (Ú. v. EÚ L 66, 13.3.1999, s. 24-25)

